Luettelo rikoksista tuomituista kansanedustajista
1900-luvulla tuomittuja

| Edustajan nimi | Puolue | Vuodet kansanedustajana | Rikos | Vuosi | Rangaistus | Lisätietoja | Lähde |
| --- | --- | --- | --- | --- | --- | --- | --- |
| Oskari Leivo | sd. | 1907–1910, 1911–1917, 1919–1921 | kiellettyjen painotuotteiden levittäminen | 1919 | 1 000 mk sakkoa | Leivo jakoi oikeusministeriön takavarikoimaa vaalimateriaalia eduskuntavaalien 1919 alla. |  |
| Kalle Hautala | sd. | 1917 | kunnianloukkaus | 1932 | 50 päiväsakkoa, yht. 750 markkaa | Päätoimittaja Hautalan katsottiin halventaneen suojeluskuntajärjestöä lokakuussa 1931 Pohjolan Työmiehessä julkaistussa kirjoituksessa. |  |
| W. W. Tuomioja | ed. | 1924–1929, 1930–1931 | herjaus | 1929 | 60 päiväsakkoa | Helsingin Sanomien toisen päätoimittajan Tuomiojan ja Suomen Sosialidemokraatin vastaavan toimittajan Emil Leinon katsottiin loukkanneen Ernesti Hentusen kunniaa lehtikirjoituksissaan. |  |
| Arvo Tuominen | sd. | 1958–1962 | laiton poliittinen toiminta | 1922 | 4 vuotta kuritushuonetta | Tuomittiin Turun hovioikeudessa osallistumisesta kielletyn Suomen Sosialistisen Työväenpuolueen toimintaan. |  |
| Arvo Tuominen | sd. | 1958–1962 | laiton poliittinen toiminta | 1928 | 5 vuotta kuritushuonetta | Tuomittiin osallistumisesta Suomen Kommunistisen Puolueen maanalaiseen toimintaan. Siirtyi vapauduttuaan maanpakoon Neuvostoliittoon. |  |
| Lassi Hiekkala | ed., kp. | 1945–1951 | herjaus | 1920 | 500 mk sakkoa | Tuomittiin Savon Sanomissa 20.8.1918 julkaistun kirjoituksen johdosta kolmen liikemiehen kunnianloukkauksesta. |  |
| Karl-August Fagerholm | sd. | 1930–1966 | kunnianloukkaus | 1936 | 1050 markan sakot | Arbetarbladetin päätoimittajana toiminut Fagerholm tuomittiin lehdessä julkaistusta Elmer Diktoniuksen pakinasta, jonka oikeus katsoi loukanneen ”Suomeen ystävällisissä suhteissa olevan valtion päämiestä”, Saksan johtajaa Adolf Hitleriä. Syytteen nostamista oli vaatinut Saksan Helsingin-lähettiläs Wipert von Blücher. |  |
| Walter Kuusela | sd. | 1942–1948 | kuolemantuottamus ja rattijuopumus | 1948 | 1 vuosi ja 6 kk vankeutta + 6 000 markan sakot | Kuusela oli ajanut 6. huhtikuuta 1948 humalassa autolla Eurassa yhdessä Väinö Leskisen kanssa. Kuuselan siirryttyä rattiin auto törmäsi poikajoukkoon, jolloin yksi poika kuoli ja toinen loukkaantui vakavasti. Hän ei valittanut tuomiostaan. |  |
| Jussi Raatikainen | sd. | 1936–1951 | tahallinen hyötymistarkoituksessa tehty virkarikos | 1953 | 75 000 markan sakot | Raatikainen tuomittiin valtakunnanoikeudessa 1953 sakkoihin osuudestaan ns. salaputkijutussa. Hän oli yksi laitonta valtionapua saaneen yrityksen osakkaista. |  |
| Onni Hiltunen | sd. | 1930–1962 | virkavirhe | 1961 | Korkein oikeus lievensi tuomion virkavirheeksi. | Tuomittiin Kansaneläkelaitoksen asuntojutussa Kelan hallituksen jäsenenä. |  |
| V. J. Sukselainen | ML | 1948–1970, 1972–1979 | virkarikos ja virkavirhe | 1961 | Korkein oikeus lievensi tuomion virkavirheeksi. | Tuomittiin Kansaneläkelaitoksen asuntojutussa Kelan pääjohtajana. |  |
| Sirkka-Liisa Anttila | kesk. | 1983–1996, 1999–2019 | perätön lausuma | 1965 | 6 kk ehdollista vankeutta | Rikos tapahtui Anttilan veljen oikeudenkäynnin yhteydessä. |  |
| Jan Vapaavuori | kok. | 2003–2015 | pahoinpitely | 1982 | 1 kk 15 pv ehdollista vankeutta | Vapaavuori oli teon aikaan 17- ja uhri 14-vuotias. |  |
| Jan Vapaavuori | kok. | 2003–2015 | ylinopeus | 1988 | sakko | Ajoi kesällä 1987 Pyhäjoella 80 km/h alueella 100 km/h. |  |
| Jan Vapaavuori | kok. | 2003–2015 | osallisuus varkauteen | 1984 | sakot | Poikajoukko varasti tavaratalon eteisestä tavara-automaatteja rahoineen. |  |
| Jan Vapaavuori | kok. | 2003–2015 | rattijuopumus | 2001 | 11 430 markan sakot ja ajokielto |   |  |
| Vilho Väyrynen | sd. | 1948–1962 | virkarikos | 1961 | 80 000 markan sakot | Valtakunnanoikeus tuomitsi Väyrysen ns. Kätilöopiston jutussa. | lähde? |
| Veikko J. Rytkönen | SKDL | 1958–1975, 1978–1983 | rattijuopumus | 1983 |  | Jäi kiinni helmikuussa 1983 ajettuaan Rautavaaralla 1,7 promillen humalassa. | lähde? |
| Veikko Vallin | ps. | 2019–2023 | pahoinpitely | 1980-luvun alku | 4–6 kk vankeutta | Vallin tuomittiin Ruotsissa, mutta suoritti juuri vanhentumassa olleen tuomionsa Suomessa, jonne oli paennut ennen täytäntöönpanoa. |  |
| Matti Ahde | sd. | 1970–1990, 2003–2011 | ylinopeus | 1988 | sakko | Ajoi kesällä 1987 Pyhäjoella 80 km/h alueella 100 km/h. |  |
| Mikko Alatalo | kesk. | 2003–2019 | huumeiden käyttö | 1979 |  | Sai julkisuudessa olleiden tietojen mukaan tuomion jäätyään kiinni Tampereen ylioppilastalolla. |  |
| Osmo Soininvaara | vihr. | 1987–1991, 1995–2007, 2011–2015 | luvattoman padon tekeminen | 1979 | 40 päiväsakkoa | Koijärvi-liikkeen yhteydessä. |  |
| Osmo Soininvaara | vihr. | 1987–1991, 1995–2007, 2011–2015 | Tampereen virastotalon valtaus | 1981 | 4 päiväsakkoa |  | lähde? |
| Mikko Ekorre | SKDL | 1974–1983 | väärennös | 1991 | 190 päiväsakkoa |   |  |
| Mikko Ekorre | SKDL | 1974–1983 | väärennös ja kirjanpitorikos | 1996 | 7 kk vankeutta | Oli laiminlyönyt konsulttiyrityksen kirjanpidon. |  |
| Mikko Ekorre | SKDL | 1974–1983 | törkeä veropetos, törkeä kirjanpitorikos ja törkeä velallisen epärehellisyys | 2021 | 1 vuosi ja 2 kk ehdollista vankeutta | Oli yhdessä toisen miehen kanssa hävittänyt tai kätkenyt yritystensä kirjanpitoa, ja laiminlyönyt tilinpäätösten laatimisen. |  |
| Rainer Erlund | r., erl | 1999–2000 | lapsenryöstön yritys | 1983 | 3 kk ehdollista vankeutta |   |  |
| Rainer Erlund | r., erl | 1999–2000 | Lapsen seksuaalisen hyväksikäytön yritys | 1999 | 45 päivää ehdollista vankeutta, korvauksia | Erlund kuoli ennen kuin vuonna 2000 annettu tuomio lapsen seksuaalisen hyväksikäytön yrityksestä tuli lainvoimaiseksi. Perikunta haki valituslupaa korkeimmasta oikeudesta, mutta ei saanut sitä, joten tuomitut korvaukset ja oikeudenkäyntikulut, 73 000 markkaa, jäivät Erlundin perikunnan maksettaviksi. | lähde? |
| Timo Harakka | sd. | 2015– | vahingonteko | 1987 | 2 kk:n ehdollinen vankeus | Teatterikoulun omaisuuden tuhoaminen tammikuussa 1987 n. 24.000 markan arvosta. |  |
| Kauko Juhantalo | kesk. | 1979–1993, 1995–1999, 2003–2007, 2015–2019 | lahjusten ehdottaminen | 1993 | 1 vuoden ehdollinen vankeus | Tuomion langetti valtakunnanoikeus lokakuussa 1993. Rikos oli tapahtunut Juhantalon toimiessa kauppa- ja teollisuusministerinä. Juhantalo erotettiin tuomion jälkeen eduskunnasta joulukuussa 1993 Suomen Kristillisen Liiton kansanedustajan Eeva-Liisa Moilasen aloitteesta. |  |
| Osmo Kaipainen | sd. | 1970–1975 | rattijuopumus | 1973 | 3 kk vankeus |  |  |
| Ahti Karjalainen | ML/kesk. | 1966–1979 | rattijuopumus | 1979 | 26 650 markan sakot ja 14 kuukauden ajokielto | Karjalaisen elokuussa 1979 saamat liikennesakot olivat Suomen siihen mennessä suurimmat. Rangaistukseen johtanut ajo sattui Nummella 18. toukokuuta 1979. |  |
| Tanja Karpela | kesk. | 1999–2011 | rattijuopumus | 1993 | 75 päiväsakkoa | Ajoi 1,07 promillen humalassa. |  |
| Riitta Kauppinen | kesk. | 1987–1995 | herjaus | 1993 | sakko | Kauppinen herjasi 1991 ilmestyneessä kirjassaan ylilääkäri Jaakko Savolaa Pieksämäen legionellajupakkaan liittyneistä tapahtumista. |  |
| Mikko Laaksonen | sd. | 1966–1971 | lahjoman vastaanottaminen virkamiehenä  | 1978 | Viraltapano, 18 000 markan sakot ja vahingonkorvaus | Tuomittiin viraltapantavaksi. Joulukuussa 1979 Helsingin hovioikeus tuomitsi Laaksosen 18 000 markan sakkoihin sekä vahingonkorvauksiin lahjoman vastaanotosta ns. Salora-jutun yhteydessä. |  |
| Eero Lattula | kok. | 1972–1983 | jatkettu törkeä veropetos | 1985 | 1 vuosi ja 8 kuukautta vankeutta | Oikeuden päätöksen mukaan verottajalta oli pimitetty 800 000 markan tulot. Korkein oikeus vahvisti alempien oikeusasteiden langettaman tuomion, mutta presidentti Mauno Koivisto armahti Lattulan 11. syyskuuta 1987 muuttamalla ehdottoman vankeustuomion ehdolliseksi. |   |
| Eero Lehti | kok. | 2007–2019 | ennakkoperintälain rikkominen ja sosiaaliturvamaksujen laiminlyönti | 1984 |  | Rikoksen katsottiin tapahtuneen 1984–1986. |  |
| Toivo Lehto | sd. | 1922–1929 | herjaus | 1919 | 200 mk sakkoa | Työn Voiman artikkelista ”Eräs murha Muuramessa”. |  |
| Toivo Lehto | sd. | 1922–1929 | kunnianloukkaus | 1919 | 1 kk vankeutta | Työn Voiman artikkelin katsottiin loukanneen hallituksen kunniaa. |  |
| Toivo Lehto | sd. | 1922–1929 | kiihotus | 1920 | 600 mk sakkoa | Työn Voiman artikkelista ”Vapputervehdys vankilasta”. Lisäksi 100 mk sakkoa sopimattomasta käytöksestä oikeudessa. |  |
| Toivo Lehto | sd. | 1922–1929 |  | 1921 | 600 mk sakkoa | Työn Voiman oikeusselostuksesta. Lisäksi 100 mk sakkoa sopimattomasta käytöksestä oikeudessa. |  |
| Toivo Lehto | sd. | 1922–1929 | kunnianloukkaus | 1921 | 500 mk sakkoa | Työn Voiman artikkelin ”Posteljoonit ja korpiroju” katsottiin loukanneen pihtiputaalaisen posteljoonin kunniaa. |  |
| Toivo Lehto | sd. | 1922–1929 | kunnianloukkaus | 1921 | 300 mk sakkoa | Työn Voiman artikkelin ”Ohrana suunnittelee valtiollisia murhia” katsottiin loukanneen Etsivän keskuspoliisin kunniaa. |  |
| Toivo Lehto | sd. | 1922–1929 | kunnianloukkaus | 1921 | 45 päivää vankeutta | Työn Voiman artikkelin katsottiin loukanneen Martti Pihkalan kunniaa. |  |
| Toivo Lehto | sd. | 1922–1929 | kunnianloukkaus | 1921 | 4 kk vankeutta | Työn Voiman Jämsän teloituksia käsitelleen artikkelin ”Jämsän valkoiset verikoirat” katsottiin loukanneen kolmen suojeluskuntalaisen kunniaa. |  |
| Toivo Lehto | sd. | 1922–1929 | kunnianloukkaus | 1922 | 1 000 mk sakkoa | Työn Voiman artikkelin ”Draama muuttui komediaksi” katsottiin halventaneen korkeinta oikeutta. Kirjoitus otti kantaa sisäministeri Heikki Ritavuoren murhaajan Ernst Tandefeltin tapaukseen. |  |
| Emil Leino | sd. | 1919–1922 | herjaus | 1929 | 30 päiväsakkoa | Suomen Sosialidemokraatin vastaavan toimittajan Leinon ja Helsingin Sanomien toisen päätoimittajan W. W. Tuomiojan katsottiin loukkanneen Ernesti Hentusen kunniaa lehtikirjoituksissaan. |  |
| Emil Leino | sd. | 1919–1922 | herjaus | 1933 | 60 päiväsakkoa | Suomen Sosialidemokraatin artikkelin katsottiin herjanneen tohtorinrouva Gudrun Lindrothia. |  |
| Emil Leino | sd. | 1919–1922 | kunnianloukkaus | 1935 | 4 kk vankeutta | Suomen Sosialidemokraatin artikkelin katsottiin loukanneen intendentti Heikki Tandefeltin kunniaa. |  |
| Olga Leinonen | sd. | 1919–1929 | väärä ilmianto ja väärä vala | 1929 | 10 kk vankeutta | Leinosta oli kuultu todistajana aviolapseksi julistamista koskeneessa oikeudenkäynnissä. Koska Leinonen tuomittiin samalla menettämään kansalaisluottamuksensa kolmeksi vuodeksi, hän menetti kansanedustajan paikkansa. |  |
| Matti Lepistö | sd. | 1929–1958 | varomattomuudesta tehty virkavirhe | 1953 | 35 000 markan sakot ja korvaukset | Valtakunnanoikeus tuomitsi Lepistön 18. syyskuuta 1953 maksamaan korvauksia valtiolle niin sanotun salaputkijutun yhteydessä laittomasta valtionavun antamisesta yksityiselle yritykselle. |  |
| Johannes Leppänen | kesk. | 1991–2003 | tuottamuksellinen kätkemisrikos | 1994 | 30 päiväsakkoa | Oli ostanut edellisenä kesänä varastetun perämoottorin tuttavansa pojalta. |  |
| Väinö Leskinen | sd. | 1945–1970 | rattijuopumus | 1948 | 5 kk vankeutta | Leskinen oli ajanut 6. huhtikuuta 1948 humalassa autolla Eurassa yhdessä Walter Kuuselan kanssa. Leskinen ajoi ensin auton ojaan, minkä jälkeen Kuusela siirtyi rattiin ja ajoi kuolonkolarin. Leskinenkään ei valittanut tuomiostaan. |  |
| Väinö Leskinen | sd. | 1945–1970 | törkeä rattijuopumus | 1960 | 5 kk vankeutta | Oikeus totesi Leskisen ajaneen Helsingissä 28. syyskuuta 1960 autoaan 1,9 promillen humalassa ja ilman valoja pimeällä sekä jättäneen noudattamatta poliisin antaman pysäytysmerkin. Leskinen sovitti tuomionsa Maarianhaminan lentokenttätyömaalla. |  |
| Silvia Modig | vas. | 2011–2019 | törkeä rattijuopumus, ajo-oikeudetta ajo ja liikenteen vaarantaminen | 1995 | 80 päiväsakkoa | Ajoi autoa yleisellä tiellä 10 metrin matkan 1,4 promillen humalassa ja törmäsi kerrostalon ovisyvennyksen reunaan. |  |
| Juho Mäkelä | SKDL | 1945–1948, 1958–1966 | solvaus | 1951 | 14 000 mk sakkoa | Mäkelä solvasi Satakunnan Työssä julkaistussa kirjoituksessa  Uuden Ajan päätoimittajaa Vilho Rantasta. |  |
| Olli Nepponen | kok. | 1999–2011 | rattijuopumus | 1998 | sakot | Tuomittiin helmikuussa 1998 marraskuussa 1997 tapahtuneesta rattijuopumuksesta. |  |
| Mika Niikko | ps. | 2011–2023 |   | 1982 |   | Ajeli 15-vuotiaana rakennustyömaalla ystävänsä varastamalla työkoneella. |  |
| Mika Niikko | ps. | 2011–2023 | varkaus | 1983 |   | Käsilaukkuvarkaus |  |
| Mika Niikko | ps. | 2011–2023 |  | 1985 | vahingonkorvaukset ja 6 kk ehdollista vankeutta | Teki kahden ystävän kanssa liki 70 ostoa katteettomalla luottokortilla |  |
| Mika Niikko | ps. | 2011–2023 |  | 1990 |   | Ajoi varastetulla autolla suojatiellä jalankulkijan päälle |  |
| Heikki Niskanen | kans., PMP, ML | 1933–1944 | Osallistuminen Nivalan konikapinaan. | 1933 | Kaksi vuotta kuritushuonetta | Pulamiesten huomattavimpana johtomiehenä Niskanen tuomittiin kapinasta kahdeksi vuodeksi kuritushuoneeseen. Tuomio pantiin täytäntöön heinäkuun 20. päivänä 1933. Lukuisten anomusten jälkeen presidentti suostui armahdukseen, ja pulamiehet vapautettiin joulukuun 22. päivänä. |  |
| Juho Niukkanen | ML | 1917–1933, 1936–1954 | kunnianloukkaus | 1933 |   | Hävisi V. F. Johansonin nostaman kunnianloukkausjutun Turun hovioikeudessa. Aiemmin Niukkanen oli saanut valtakunnanoikeudesta vapauttavan tuomion ns. raaputusjutussa, jonka em. toimittaja oli tuonut julkisuuteen. |  |
| Lasse Näsi | kesk. | 1991–1995 | petos | 1999 | 3 kk:n ehdollinen vankeus | Vuonna 1999 korkein oikeus tuomitsi Näsin kolmeksi kuukaudeksi ehdolliseen vankeuteen petoksesta hänen nostettuaan perusteettomasti kulukorvauksia kansanedustajuutensa aikana. |  |
| Pentti Oinonen | ps., sin. | 2007–2019 | törkeä rattijuopumus ja liikenteen vaarantaminen | 1989 | ehdollinen vankeus |   |  |
| Pentti Oinonen | ps., sin. | 2007–2019 | ampuma-aserikos | 1992 |  |  | lähde? |
| Veikko Pajunen | sd. | 1972–1979 | ylinopeus | 1977 | sakko | Pajusella oli autossaan myös tutkanpaljastin. |  |
| Pekka Saarnio | vas. | 1996–1999 | lahjusten ottaminen | 1984 | 11 kk ehdollista vankeutta | Oli yhdessä Jouko Helinin kanssa ottanut vastaan noin 30 000 markan lahjuksen Naurissaaren jutun yhteydessä ja katsoi rahojen menneen talousvaikeuksissa painiskelevan SKDL:n Helsingin piirille. |  |
| Aarre Simonen | sd., TPSL | 1951–1962 | varomattomuudesta tehty virkavirhe | 1953 | varoitus | Simonen sai tuomion Aravan hallituksen jäsenenä niin kutsutussa Kaljakallion jutussa. |  |
| Aarre Simonen | sd., TPSL | 1951–1962 | virkarikos | 1961 | 375 000 markan sakot | Valtakunnanoikeus tuomitsi Simosen niin sanotussa Kätilöopiston jutussa ministerinä tehdystä virkarikoksesta. Sakot ovat toistaiseksi suurimmat valtakunnanoikeuden langettamat. |  |